Ashdown: Bosna i Hercegovina, zbog republike Srpske, može pasti pod sankcije UN-a!, 24/10/02. - 2002-10-24
Visoki predstavnik za BiH, lord Ashdown, poručio vlastima Srpske da hitno povedu ozbiljnu istragu o vezama s Irakom, ili prijete izuzet
ASHDOWN : Razgovarali smo o vrlo važnim stvarima - o potrebi da se nastavi sa finansiranjem BiH, da se nastavi sa podrškom BiH ,ali samo uz osnovu da se nastave sprovoditi reforme. Od strane američke administracije poruka je veoma jasna, bilo da se tradi o Bijeloj kući, State Departmentu ili američkom Ministrastvu finansija : Ukoliko BiH nastavi sa reformama, bit ćemo uz njih i radićemo na procesu izgradnje mira i stabilnosti. Ali oni to moraju uraditi. Današnja situacija je klasičan primjer kako moramo reformirati vladu BiH - njeni ljudi moraju preuzeti odgovornost , i mora se nešto učiniti na trenutno tako strašno oštećenoj reputaciji BiH. Poruka je jasna : sveobuhvatne reforme, jer nismo spremni trošiti novac poreznika ukoliko ćete ga davati kriminalcima; reformirajte vladu i mi smo spremni da vas podržavamo. Ako nisite spremni, propali ste. MB: Kakav je stav američke vlade, hoće li oni nastaviti finansirati buduću vladu sastavljenu iz nacionalnih stranaka , podsjećam da ste nakon izbora izjavili da je ovo na neki način kazna za neispunjene reforme prethodne vlade. ASHDOWN : To nije kazna ni za koga. BiH je već uradila neke sjajne stvari koje se mogu prepoznati. Problem je medjutim, u tome da se sada reforme trebaju ubrzati. Iza nas je ostalo ono najgore, nasilje je okončano, imali smo slobodne izbore, izbjeglice se vraćaju kućama. Što se tiče ekonomskih reformi i reforme vlade, to je sljedeća faza. Ono sa čim su se moji domaćini sa mnom danas složili, jest da je prošla faza stabilizacije, i sada nastupa faza tranzicije, faza koju je prošla Poljska kako bi se pridružila Evropi. To, medjutim, zahtijeva jake reforme u vladi kako bi se ona učinila djelotvornijom. To nije kazna , to je put prema budućnosti i međunarodna zajednica, američka vlada i ostatak svijeta šalje Bosni i Hercegovini jednostavnu poruku: Mi ne želimo da se novac naših poreznika slijeva u džepove kriminalaca - stvorite vladavinu zakona i ako to uradite s vama smo na vašem putu, a ako ne, onda će biti teško. MB: Da li će nova vlada to zaista i biti u stanju nastaviti s provođenjem reformi? ASHDOWN : Ono što stalno govorim je da o ljudima sudimo po onome što rade, a ne po onome što oni jesu.Dakle - ako su oni posvećeni reformama, a kažu da jesu, ako nastave sa njihovim sprovodjenjem , to jest, ukoliko se pokaže da je nova bh vlada posvećena reformama i budeih sprovodila potrebnom brzinom, onda će naravno, BiH biti uspješna. U suprotnom, stvar je propala. MB: Kako biste prokomentirali prodaju vojne opreme iz komanije Orao iz Bijeline Iraku? ASHDOWN : Nemoguće je procijeniti skalu i važnost ovog pitanja . Ovo je izuzetno ozbiljno pitanje i djeluje na mene zaista deprimirajuće da je vlada RS prvo pokušala predstaviti cijelu situaciju kao do ovoga uopće nije došlo. Takozvana istraga oko ovog slučaja je bila smijurija ,pošalica, bilo je patetično ... Sada oni moraju pokazati da su spremni da poduzmu pravu akciju - a to znači da se riješe ljudi koji su za ovo odgovorni, da zaštite reputaciju BiH i iznad svega provedu potpunu istragu ; potom se moraju posvetiti reformama u sferi vojske , vlade, kako bi bili sigurni da se reputacija BIH na ovaj način nikada više ne ukalja. Biću jasan: ukoliko se to ne desi, BiH može očekivati da se suoči sa sankcijama, što nam ne treba u ovom trenutku, što bi samo postalo dodatni teret na već postojeće probleme. Radi se o sankcijama za BiH, s kakvima se susreće neka zemlja kada krši rezolucije Vijeća sigurnosti UN-a. Ne može se precijeniti važnost ovog pitanja ,koje se mora hitno riješiti . Jasno je rečeno: odgovornost je na vlastima republike Srpske, koje moraju pokazati da shvataju ozbiljnost situacije i moraju odmah podezeti efikasnu akciju. MB: Da li ste o tome ragovarali sa američkim zvaničnicima ? ASHDOWN: Naravno, to je ovdje glavno pitanje! Gledajte o čemu se radi.. Republika Srpska je praktički ovakvim ponašanjem stavila BiH u isti red sa onim zemljama koje krše rezolucije UN-a. Dakle cijela stvar je više nego ozbiljna! To također pogađa Beograd, koji je , čini se , poduzeo neke akcije, naravno da svijet sada gleda i u njihovom pravcu.Medjutim, akcije koje su poduzele vlasti u RS do sada, bile su premalene, preslabe i došle su prekasno. Oni izgleda misle da ovo nekako mogu pomesti pod tepih. Ne mogu! Na nas sada gleda cijeli svijet,i svi upiru pogled u Banja Luku da poduzme korake koji su neophodni da se stvari rasvijetle bez ikakvog odlaganja! Nema više zavaravanja, nema podmetanja žrtvenih jaraca - uhvatite se u koštac sa ovom sitacijom sada, odmah! MB: Ili slijede sankcije ASHDOWN : Šta se dešava zemljama koje prekrše Rezolucije Vijeća sigurnosti - one su predmet sankcioniranja. Treba li nam to u BiH? Ali čak i bez toga, a ja se nadam da neće do tog ni doći, reputacija BiH je oštećena. Pomažemo Iraku! Kršimo rezolucije Vijeća sigurnosti! Ljudi koji su za ovo odgovorni - na njima leži ogromna, ogromna odgovornsot, i oni to moraju shvatiti, odmah djelovati,jer ovo neće biti pometeno pod tepih. VOA: Gospodoin Ashdown nije želio komentirati povezanost vlade Jugoslavije sa RS u prodaji naoružanja Iraku, ali je rekao ovo: ASHDOWN: Ne želim komentrati da li jugoslovenski vlasti preduzimaju pravilne korake. To je stvar jugoslovenskih vlasti i van je mog dometa. Ali ću vam reći ovo: Ovim je objelodanjeno da i dalje postoje veze, iako ispod žita, između Beograda i Banja Luke koje su u suprotnosti sa odredbama Dejtonskog sporazuma. Riječ je o ozbiljnoj stvari, koja zahtijeva efikasno rešavanje. Vlasti u Beogradu moraju da shvate svu težinu otkrića da te veze i dalje traju. Paddy Ashdown je zatim dodao: Beograd je dosta uradio u pogledu ukidanja pomoći vojsci bosanskih Srba, kao i na uspostavljanju redovnih odnosa. Mnogi to priznaju, međutim moram da kažem, kod mnogih ljudi je -- nakon ove afere -- poljuljano povjerenje da je to istina.